8. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 220303/3 της 28 Σεπτ./ 21 Δεκ.  1979 (ΦΕΚ Β' 1129) Περί τροποποιήσεως και συμπληρώσεως της 288170/15683/εγκ/33/10.1.1968 αποφάσεως του Υπουργού Γεωργίας. Έχοντες υπόψη: α)Το Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλ/γειών και άλλων τινών διατάξεων» και ειδικότερα την παρ. 3 του άρθρ. 4 αυτού. β)Τις αποφάσεις μας αριθ. 87105/6791/28.5.1960 και 288170/15693/εγκ.33/10.1.1968 «περί των όρων και προϋποθέσεων που πρέπει να πληρούν τα ιδιωτικά φυτώρια πολ/σμού καρποφόρων δένδρων και ανθοκομικών φυτών προς διάθεση σε τρίτους». γ)Τη 255137/247/19.1.1978 Δ/γή της Δ/νσεως Αναπ/γής Φυτών «περί παρανόμων ιδιωτικών φυτωρίων Δενδρωδών». δ)Τις ειδικές τοπικές συνθήκες πολυτεμαχισμού και περιορισμένης αγροτικής ιδιοκτησίας στην παραλιακή ζώνη του Ν. Κορινθίας από Ξυλόκαστρο μέχρι Δερβένι και στις Κοινότητες Καρυώτικα, Ρίζα και Καλλιθέα. ε)Εισήγηση της Υπηρεσίας, σχετικά με την ανάγκη καλλίτερης οργανώσεως και ελέγχου των ιδιωτικών φυτωρίων δενδρωδών, αποφασίζουμε: Τροποποιούμε την απόφασή μας αριθ. 288170/15693 /εγκ.33/10.1.1968 και καθορίζουμε για την παραπάνω περιοχή του Ν. Κορινθίας, ως ελάχιστη έκταση, την έκταση ημίσεος στρέμματος κατά φυτωριούχο. Η εγκατάσταση και λειτουργία του φυτωρίου θα γίνει υπό τις κάτωθι προϋποθέσεις: 1.Προ της εγκαταστάσεως του φυτωρίου και μέχρι 30 Ιουν. να υποβάλλεται στη Δ/νση Γεωργίας αίτηση για την χορήγηση αδείας ιδρύσεως φυτωρίου. 2.Η εν λόγω άδεια θα χορηγείται στον ενδιαφερόμενο μέχρι της 30 Σεπτ. ύστερα από νηματολογική εξέταση και ανάλυση του εδάφους που θα χρη Σελ. 372,08(α) Τεύχος 720-Σελ. 88 σιμοποιηθεί για την εγκατάσταση του φυτωρίου ως και του νερού αρδεύσεως (από αρμόδια Ινστιτούτα) συνεκτιμωμένων των στοιχείων αμειψισποράς, απασχολήσεως και συμμορφώσεως του αιτούντος προς τας υποδείξεις της Υπηρεσίας, για την παραγωγή υγειών δενδρυλλίων. 3.Η άδεια λειτουργίας θα είναι ετήσια με χρόνο λήξεως την 30/3 του επομένου από την χορήγηση αυτής έτους, η οποία θα ανανεώνεται βάσει των αποτελεσμάτων των επιτοπίων ελέγχων, της φυτοϋγιεινής καταστάσεως των φυτών και της καλής εφαρμογής των εκάστοτε υπό της Υπηρεσίας υποδεικνυομένων μέτρων. 4.Η έκταση που θα χρησιμοποιηθεί για την εγκατάσταση των φυτωρίων θα είναι απηλλαγμένη τελείως από πάσης φύσεως ανεπτυγμένα δένδρα, περιφερειακώς δε του φυτωρίου θα αφήνεται ζώνη μονώσεως εκ 3 τουλάχιστον μέτρων. 5.Οι καλλιεργούμενες ποικιλίες θα καθορίζονται με πινακίδες και θα διαχωρίζονται μεταξύ των με διαδρόμους 0,70 μέτρου. 6.Θα εφαρμόζεται υποχρεωτικώς τριετής τουλάχιστον αμειψισπορά με ενδιάμεση καλλιέργεια σιτηρών. 7.Θα γίνεται, όταν τούτο κριθεί από την Υπηρεσία αναγκαίο, νηματοδοκτονία παρουσία Γεωπόνου της Υπηρεσίας. 8.Η διάθεση των δενδρυλλίων στους ενδιαφερομένους καλλιεργητές θα γίνεται υποχρεωτικώς δια της εκδόσεως τριπλοτύπου εντύπου, όπως ορίζει η απόφασή μας αριθ. 288170/15693/εγκ.33/10.1.1978. Οι παραπάνω προϋποθέσεις (παρ. 2-8) ως και η υποδεικνυομένη διαδικασία εκδόσεως αδειών φυτωρίου (παρ. 1) κ.λπ., έχουν ισχύ και για την λοιπή περιοχή του Ν. Κορινθίας όπου η ελάχιστη έκταση των 2 συνεχομένων στρεμ. είναι υποχρεωτική. Η ισχύς της παρούσης αποφάσεως άρχεται από της δημοσιεύσεώς της στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. 16.Δ.ζ.8 Έλεγχος Δενδρωδών Καλλιεργειών 